kardosdrur/scandi-wiki huggingface dataset:
Jennifer Love Hewitt

Jennifer Love Hewitt (født 21. februar 1979) er en amerikansk skuespiller og sanger. Hun har blandt andet medvirket i tv-serien Ghost Whisperer, som Melinda Gordon der kan tale med de døde, og Criminal Minds som Kate Callahan.

Tidlige liv 
Hun blev født i Waco, Texas i 1979. Hun er datter af Patricia Mae og Herbert Daniel Hewitt. Hendes mor er italiener, mens hendes far er tysker. 
Hendes fornavn var hendes bror idé, da han havde været forelsket i en pige med dette navn. Han ønskede så, at hans søster skulle have det samme navn. Hendes mellemnavn, Love, har hendes mor bestemt, da dette var navnet på hendes bedste veninde på college. 
Navnet Hewitt stammer fra Jennifers far, hvis forfædre har haft navnet fra tidernes morgen.

Privatliv 
Hun er flere gange blevet nævnt som en af de mest sexede kvinder. Hun var forlovet med Ross McCall og har kommet sammen med Jamie Kennedy. I 2013 blev hun gift med Brian Hallisay, som hun har to børn med.

Filmografi 
 Munchie (1992)
 Little Miss Millions (1993)
 Sister Act 2: Back in the Habit (1993)
 House Arrest (1996)
 Trojan War (1997)
 I Know What You Did Last Summer (1997)
 Can't Hardly Wait (1998)
 Telling You (1998)
 I Still Know What You Did Last Summer (1998)
 The Suburbans (1999)
 Heartbreakers (2001)
 The Hunchback of Notre Dame II (2002) (stemme)
 The Adventures of Tom Thumb and Thumbelina (2002) (stemme)
 The Tuxedo (2002)
 The Truth About Love (2004)
 If Only (2004)
 Garfield (2004)
 Garfield: A Tail of Two Kitties (2006)
 Shortcut to Happiness (2007)
 Delgo (2008) (stemme)
 The Client List (2010)

Tv-serier 
 Dance! Workout with Barbie
 Kids Incorporated (cast medlem fra 1989-1991)
 Running Wilde (1992)(usolgt)
 Shaky Ground (1992-1993)
 The Byrds of Paradise (1994) (Aflyst efter 13 episodes)
 McKenna (1994-1995)
 Det bli'r i familien (cast medlem fra 1995-1999)
 Boy Meets World (1998) episode "And Then There Was Shawn"
 Time of Your Life (1999-2000)
 Disney's Hercules (1999) Medusa
 The Weekenders (2000)
 The Audrey Hepburn Story (2000)
 Family Guy (2002) episode "Stuck Together, Torn Apart"
 A Christmas Carol (2004)
 American Dreams (2004)
 In the Game (2004) (1 usolgt)
 In the Game (2005) (2 usolgt)
 Ghost Whisperer (2005 – 2010)
 Confessions of a Sociopathic Social Climber (2005)
 Family Guy (2007) Stemme
 Magic 7'' (2008) Stemme

Reklamer 
Hun har været med i mere end 20 reklamer. Det første hun slog igennem som, var som børne skuspiller i Disney Channel show Kids Incorporated (1989 – 1991), hvor hun blev kendt som Love Hewitt. Imens dette arbejde hun også som danser og sanger i videoen "Dance! Workout With Barbie". Hvor hun sang alle sangene.

FHM og Maxim 
Hun er flere gange blevet nævnt som en af de mest sexede kvinder. Af FHM er hendes bedste plads en 7 plads(2002 og 2003), mens Maxim har givet hende en første plads(1999). Hun har været med på FHM liste 14 gange(1997-2007, var med 2 gange i 2001 og 2002, og med på liste der gik fra 1995-2004). På Maxim liste har hun været 2 gange(1999 og 2006).

Referencer

Eksterne henvisninger 

 

Skuespillere fra Texas
Neusiedler See

Neusiedler See (ungarsk: Fertő tó) er den eneste steppesø i Centraleuropa. Den ligger på grænsen mellem Ungarn og Østrig. Søen er 315 km², de 240 km² i Østrig og 75 km² i Ungarn. Søen er Østrigs største.

Neusiedlersee er 36 km fra nord til syd og mellem 6 og 12 km fra øst til vest. I gennemsnit 115,45 meter over Adriaterhavet og med en maksimumdybde på 1,8 m. Gennemsnitsdybden er 1 m. Søen har kun få naturlige til- og afløb, og søens vandniveau kan påvirkes af regn eller tørke pga. dens ringe dybde. Søen har gennem århundreder haft forskellig størrelse, og i flere perioder har den stort set været udtørret. I andre perioder har søen haft større udstrækning end i dag; senest i 1941, hvor søen gik langt over sine bredder. I 1965 påbegyndte man et sluseanlæg, der siden har reguleret søens vandstand.

Store dele af søen er omgivet af tagrør og sivplanter. Vandet indeholder store mængder salt på grund af fordampningen fra søen samt gytje, som kommer op fra bundsedimenter. I sommermånederne kan der i sivene opstå brande, der spreder sig hurtigt med vinden.

Inden reguleringsarbejderne i 1900-tallet strakte søen sig mod sydøst helt til Hanság, der i dag er et større sumpområde. Søen var tæt forbundet til Donau og Raab, men i dag styres vandniveauet gennem den ungarske sluse ved Mekszikópuszta. Østrig og Ungarn samarbejder om søen gennem den østrigske og ungarske vandkommission. Nationalpark Neusiedler See-Seewinkel er en nationalpark, der beskytter landskabet rundt om søen. Naturparken blev i 2001 optaget på UNESCOs Verdensarvsliste samt klassificeret som biosfærereservat.

Søen tiltrækker et meget stort antal turister, da den byder på gode muligheder for sejlads og vindsurfing. Vandet på grund af dybden på varme dage nå temperaturer nær 30° C, og den er derfor også et attraktivt badested. Søen har kommercielt fiskeri.

Større byer omkring søen er Illmitz, Podersdorf, Weiden am See, Neusiedl am See, Jois, Winden, Breitenbrunn, Purbach, Donnerskirchen, Oggau, Rust og Mörbisch i Østrig samt Mekszikópuszta i Ungarn.

Kilder og henvisninger
 

Søer i Østrig
Søer i Ungarn
Verdensarvsområder i Ungarn
Verdensarvsområder i Østrig
Biosfærereservater i Østrig
Biosfærereservater i Ungarn
Grænseoverskridende beskyttede områder
Israels kultur

Israels kultur var i udvikling længe før grundlæggelsen af Staten Israel i 1948, og er en kombination af sekulært liv og religiøs arv. Meget af mangfoldiggørelsen i Israels kultur synes at komme fra mangfoldiggørelsen af jøder, som tilsammen udgør Israel. Med oprindelse fra hele verden, så bringer nye immigranter individuelle, kulturelle elementer fra deres land med sig, og bidrager til en vedvarende udvikling af israelsk kultur, som følger kulturelle ændringer ud igennem verden. Kulturen er til en stor grad baseret på jødernes historie, som har udviklet sig på forskellige måder over de hundredvis af år, som jøderne har udvandret. Ideologoien bag zionisme-bevægelsen, som begyndte sent i det 19. århundrede er afgørende for at forstå moderne israelsk kultur.
Kolding Teater

Kolding Teater er et teater beliggende i Kolding. 

Teatret er 5.200 m² stort og fungerer også som kongres- og kulturhus. Det blev opført i 1991 som en tilbygning til hotellet Comwell Kolding, der også driver teatret.

Eksterne henvisninger 
 

Teatre i Danmark
Etableret i 1991
Comwell
Teater
Teater
Økonomistyrelsen

Økonomistyrelsen er en styrelse under Finansministeriet, der arbejder med økonomistyring og regnskabsaflæggelse i staten, og rådgivning  i offentlige institutioner.

Økonomistyrelsen blev oprettet i 1995 og blev i 2003 fusioneret med Finansstyrelsen. I januar 2011 blev styrelsen delt i Økonomistyrelsen og Statens Administration . Den 31. oktober samme år blev den lagt sammen med Personalestyrelsen og navngivet Moderniseringsstyrelsen. Ved udflytning af personaleafdelingen til Medarbejder- og Kompetencestyrelsen har Moderniseringsstyrelsen fået sit oprindelige navn tilbage, og den hedder fra marts 2020 igen Økonomistyrelsen.

Styrelsen har ansvar for økonomistyring, Statens Indkøb og en række af statens It-systemer, og har til huse på Landgreven i København.

Kilder og eksterne henvisninger 

 Økonomistyrelsens hjemmeside

Danske styrelser
Etableret i 1995
Ophørt i 2011
Personalestyrelsen

Personalestyrelsen var en styrelse under Finansministeriet, der havde til opgave at varetage opgaverne som arbejdsgiver for de ca. 172.000 ansatte i staten, bl.a. vedr. løn, pension og personalepolitik. Styrelsen indgik bl.a. overenskomster med de ansattes fagforbund.

Styrelsen blev oprettet i 2000 og beskæftigede ca. 100 ansatte. 31. oktober 2011 blev den nedlagt i forbindelse med omorganisering af Finansministeriet, og områderne blev flyttet til Moderniseringsstyrelsen.

Eksterne henvisninger
 Personalestyrelsens hjemmeside
 Pressemeddelelse fra Finansministeriet om reorganiseringen 

Danske styrelser
Neusiedl am See

Neusiedl am See er en bykommune i Burgenland i Østrig beliggende i distriktet distriktet Neusiedl. Byen er hovedby i distriktet. Neusiedl am See ligger i en højde af 133 moh og er beliggende ved den nordlige bred af Neusiedler See. Området er præget af mange vinmarker.

Historie 
Byen nævnes første gang i kilder i forbindelse med en omtale af byens marked i 1209. I midten af det 13. århundrede blev byen ødelagt af mongoler og omkring 1282 blev den bosat på ny under navnet "Niusidel". I 1517 opnår byen købstadsrettigheder. Neusiedl blev beskadiget i 1683 i kølvandet på anden tyrkiske belejring af Wien og i 1708 af anti-habsburgske oprørere fra Ungarn. I 1926 opnåede Neusiedl am See stadsret.

Byen hørte sammen med resten af Burgenland indtil 1921 til Ungarn. Efter afslutningen af 1. verdenskrig blev Burgenland efter svære forhandlinger i Saint-Germain-traktaten og Trianon-traktaten tildelt Østrig.

Byen har siden 1987 været venskabsby med Deggendorf i Bayern i Tyskland.

Politik 
Kommunalbestyrelsen har 25 medlemmer og har siden kommunalvalget i 2012 haft følgende sammensætning:

 ÖVP 12 mandater
 SPÖ 10 mandater
 Grüne 2 mandater
 FPÖ 1 mandat

Borgmester er Kurt Lentsch (ÖVP).

Seværdigheder 
Af seværdigheder kan nævnes den romersk-katolske kirke, der oprindelig er bygget i gotisk stil og siden ombygget til barok. Pestsøjlen fra 1713/14, samt ruinerne fra et vagttårn på den nærliggende høj Taborberg.

Økonomi og transport 
Vinavl og turisme er vigtige indtægtskilder for Neusidl am See. Byen har gode trafikforbindelser til Wien og siden 1980'erne har byen fremvist den største befolkningsvækst i Burgenland. Motorvej A4, der forbinder Wien med en ungarske grænse passerer forbi Neusiedl am See, ligesom byen har to banegårde. Nærmeste lufthavn er Flughafen Wien-Schwechat, der ligger omkring 20 minutters kørsel fra byen. I november 2007 blev motorvejsforbindelsen (A4/A6 mellem Neusiedl am Se og Bratislava åbnet.

Tæt på motorvejen er opført en stor erhvervspark med bl.a. et teknologicentrum.



Distriktshovedstæder i Østrig
Arbejdsmarkedsstyrelsen

Arbejdsmarkedsstyrelsen var en styrelse under Beskæftigelsesministeriet, der havde det overordnede ansvar for udførelsen af og opfølgningen på den beskæftigelsespolitiske indsats i regioner og kommuner. Målet for Arbejdsmarkedsstyrelsen var at medvirke til at skabe et smidigt og velfungerende arbejdsmarked.

Arbejdsmarkedsstyrelsen blev oprettet i 1989, hvor den samlede Arbejdsdirektoratet (oprettet 1907) og Direktoratet for Arbejdsmarkedsuddannelserne (oprettet 1976). Styrelsen gennemførte sit arbejde i samarbejde med de fire beskæftigelsesregioner (Nordjylland, Midtjylland, Syddanmark samt Hovedstaden og Sjælland), der blev oprettet i 2003.

Den 1. januar 2014 oprettedes en ny styrelse i Beskæftigelsesministeriet: Styrelsen for Arbejdsmarked og Rekruttering. Styrelsen for Arbejdsmarked og Rekruttering fik ansvaret for opgaver vedrørende den samlede beskæftigelsesindsats og forsørgelsesydelser samt international rekruttering.
Styrelsen for Arbejdsmarked og Rekruttering fik således opgaver fra Arbejdsmarkedsstyrelsen og Styrelsen for Fastholdelse og Rekruttering. De to styrelser fortsatte frem til udgangen af 2013.

Eksterne henvisninger

Danske styrelser
Arbejdsmarkedet i Danmark
Arbejdsskadestyrelsen

Arbejdsskadestyrelsen var en myndighed, der traf afgørelser i sager om arbejdsskader. Styrelsen hørte til under Beskæftigelsesministeriet og blev oprettet i 1989.
Merete Agergaard var siden juni 2014 været direktør for Arbejdsskadestyrelsen.

Den 1. juli 2016 skiftede styrelsen navn til Arbejdsmarkedets Erhvervssikring (AES).

Sager, som Arbejdsskadestyrelsen har afgjort, kan ankes ved Ankestyrelsen.

Det var meningen, at styrelsen skulle være flyttet i forbindelse med udflytningen af statslige arbejdspladser i 2015, men flytningen er blevet udskudt til januar 2019.

Referencer 

Danske styrelser
Etableret i 1989
Østerbro
Beskæftigelsesministeriet
Ankestyrelsen

Ankestyrelsen er et statsligt, uafhængigt organ under Social- og Ældreministeriet, der fungerer som landets øverste klageinstans og praksiskoordinerende myndighed på velfærdsområdet. Styrelsen har omkring   600 ansatte, hvoraf  hovedparten er jurister. Navnet kan forekomme misvisende, da det er et uafhængigt organ og derfor ikke en styrelse (direktorat). Styrelsen minder således om en domstol og fungerer også uafhængigt af andre myndigheder. Årligt afgør Ankestyrelsen omkring  50.000 sager.

I 2017 afgjordes der omkring 
 26.400 kommunale sager
 14.700 arbejdsskadesager
 3.400 sager fra Udbetaling Danmark
 5.700 sager på familierets- og børneområdet
 2.400 sager i de seks nævn
 1.700 sager i det kommunale og regionale tilsyn
 700 andre sager, blandt andet om ikke-forsikrede ledige.

Desuden var der 4.457 sager, som bortfaldt – for eksempel fordi klagefristen var overskredet.

Fra 4. januar 2012 er det f.eks. Ankestyrelsens Familieretsafdeling, der afgør hvilke trossamfund, der kan godkendes. Det Rådgivende Udvalg vedrørende Trossamfund skal udtale sig, inden Ankestyrelsen kan godkende et trossamfund.

Ankestyrelsen blev oprettet i 1973 og hørte dengang under Socialministeriet. Siden hen er flere opgaver kommet til, bl.a. som følge af Serviceloven. Styrelsen løser også opgaver for Beskæftigelsesministeriet, idet den fungerer som klageinstans for afgørelser truffet af Arbejdsskadestyrelsen. I 2005 skiftede styrelsen navn fra Den Sociale Ankestyrelse som følge af de mange nye opgaver.

Tilsyn 
Ankestyrelsen har beføjelse til at føre tilsyn med bl.a. kommuner og regioner: 
 
Kommunale og regionale forvaltningsretssager
Tilsyn med sektorlovgivning
Kommunale og regionale aktindsigtssager
Kommunal- og myndighedsfuldmagt
Kommunal og regional styrelse
Særlige godkendelsesbeføjelser
Sager efter retssikkerhedsloven om handlekommuner og mellemkommunal refusion
Anmeldelsesmyndighed ved Folketingsvalg

Referencer

Ekstern henvisning 
 Ankestyrelsen – Officiel hjemmeside

Danske styrelser
Etableret i 1973
Færdselsstyrelsen

Færdselsstyrelsen er en styrelse under Transportministeriet. Styrelsen administrerer store dele af færdsels- og transportlovgivningen, bl.a. indenfor vejtransport, godkendelse og syn af køretøjer, køre- og hviletidsbestemmelser, køreuddannelse samt kørekort. Styrelsen rådgav desuden Transportministeriets departement. 

Styrelsen blev pr. 15. april 2010 lagt sammen med Trafikstyrelsen. Henning Christiansen var direktør fra 2007 og frem til sammenlægningen. Trafikstyrelsen varetager nu Færdselsstyrelsens hidtidige opgaver. 

Færdselsstyrelsen blev i 2015 igen udskilt og fysisk flyttet til Amtsgården i Ribe, hvor den åbnede 1. februar 2016. Det blev markeret med et åbent hus arrangement. I september 2021 flytter Færdselsstyrelsen lokaler til det tidligere Ribe Rådhus.

Noter

Eksterne henvisninger 
 Færdselsstyrelsens hjemmeside  

Danske styrelser
Ribe
Plantedirektoratet

Plantedirektoratet var et direktorat under Ministeriet for Fødevarer, Landbrug og Fiskeri, der både havde administrative og kontrolmæssige opgaver i form af kvalitetssikring af jordbrugsprodukter som f.eks. frø, sædekorn og gødning samt miljøregulering af jordbrugsproduktionen.

Direktoratet blev oprettet i 1990 og havde hovedsæde i Sorgenfri, mens kontrol og prøver foretagedes af seks distriktkontorer i Aalborg, Odense, Roskilde, Vejen, Viborg og Århus. Plantedirektoratet beskæftigede ca. 500 medarbejdere.

I forbindelse med en større omlægning af centraladministrationen i 2011, overgik størstedelen af Plantedirektoratets opgaver til NaturErhvervstyrelsen.

Eksterne henvisninger
Plantedirektoratets hjemmeside 

Etableret i 1990
Ophørt i 2011
Danske styrelser
Produktcertificering
FødevareErhverv

FødevareErhverv (tidligere Direktoratet for FødevareErhverv) var et direktorat under Ministeriet for Fødevarer, Landbrug og Fiskeri. Direktoratets opgave var at formidle tilskud til produktion og salg af fødevarer (primært EU-tilskud) samt at administrere landbrugsloven, jordfordelingsloven og statens køb af jord. Desuden gennemførte direktoratet ministeriets landdistriktspolitik, bl.a. gennem landdistriktsprogrammet.

Direktoratet blev dannet i 2000 ved en sammenlægning af Strukturdirektoratet og EU-direktoratet. Det havde ca. 500 ansatte og havde til huse i Nyropsgade i København. Direktør var Arent B. Josefsen.

I 2011 blev FødevareErhverv lagt sammen med Fiskeridirektoratet og størstedelen af Plantedirektoratet i en ny enhed, NaturErhvervstyrelsen.

Eksterne henvisninger
 Direktoratet for FødevareErhvervs hjemmeside 

Danske styrelser
Fødevarepolitik
Fiskeridirektoratet

Fiskeridirektoratet var en styrelse under Ministeriet for Fødevarer, Landbrug og Fiskeri, der administrerede såvel erhvervs- som lystfiskeriområdet, udfører kontrol og udarbejder statistik. 

Direktoratet blev etableret i sin nuværende form i 1995 og bestod af et hovedkontor på Langelinie Allé i København, Fiskeriinspektorat Vest og Fiskeriinspektorat Øst samt Enheden for Risikovurdering og Kontrolkampagner. Direktoratet råder desuden over tre kontrolskibe.

I 2011 blev Fiskeridirektoratet en del af NaturErhvervstyrelsen. 

Styrelsens sidste direktør var Anders Munk Jensen.

Eksterne henvisninger
 Fiskeridirektoratets hjemmeside 

Etableret i 1995
Ophørt i 2011
Danske styrelser
Eduard Reventlow

Eduard Vilhelm Sofus Christian lensgreve Reventlow (28. november 1883 på Christianslund – 26. juli 1963 i Tibirke) var dansk gesandt i London i tiden op til den tyske besættelse. Han fristillede sig selv efter Danmarks besættelse, nu kun værende "fri" gesandt for et frit Danmark.

Han var søn af hofjægermester, greve Christian Benedictus Reventlow (død 1922) og hustru Sophie f. Schjær (død 1924). Gift (4. november 1910) med Else f. Bardenfleth, f. 2. januar 1884 i København, datter af kammerherre, kontreadmiral Frederik Bardenfleth og hustru Ida Bardenfleth.

Han blev student fra Roskilde Katedralskole 1901, cand.jur. 1908, ansat i Udenrigsministeriet 1909, assistent 1913, legationssekretær i London samme år, legationssekretær til tjeneste i Udenrigsministeriet 1919, kontorchef samme år, afdelingschef 1921, kst. som direktør 1922, direktør 1923, gesandt i Stockholm 1932, i London 1938, afskediget 1942 og genansat 1945. Han var efter krigen ambassadør i London 1947-1953, medlem af det dansk-svenske, det dansk-tjekkoslovakiske og det nederlandsk-rumænske stående forligsnævn og medlem af den permanente voldgiftsdomstol i Haag. Har skrevet: I Dansk Tjeneste.

Han bar Storkors i diamanter af Dannebrogordenen, Dannebrogsmand og dekoreret med talrige udenlandske ordener.

Børn

Kilder 
 Kraks Blå Bog 1957

Eksterne henvisninger 
 

Danskere i 2. verdenskrig
Eduard
Gesandter fra Danmark
Departementschefer i Udenrigsministeriet
Jurister fra Danmark
Lensgrever fra Danmark
Danskere i 1900-tallet
Storkors af Dannebrog med bryststjerne i diamanter
Personer i Kraks Blå Bog (afdøde)
Ambassadører fra Danmark
Personer i Dansk Biografisk Leksikon
Godwin Antwi

Godwin Antwi Birago (født 7. juni 1988 i Kumasi, Ghana) er en ghanesisk fodboldspiller, som spiller for Sisaket FC

Profil 

Godwin Antwi er først og fremmest central forsvarsspiller, men kan også benyttes på den centrale midtbane.

Antwi har fået sin fodboldopdragelse i Liverpool FC. Han opnåede aldrig at spille en førsteholdskamp for Liverpool FC, men han var til gengæld anfører for klubbens reservehold. Antwi var på kontrakt i Liverpool FC fra fra 2005 til 2009, men var i perioden udlånt til en række mindre engelske klubber som Hartlepool United F.C., Tranmere Rovers og senest Hereford United .

Godwin Antwi har spillet fire U/19-landskampe for Spanien. 

I vinteren 2009 skrev han under på en kontrakt med Vejle Boldklub, hvor han spillede frem til sommeren 2013.

Kilde 

Fodboldspillere fra Ghana
Fodboldspillere fra Liverpool F.C.
Fodboldspillere fra Vejle Boldklub
Fodboldspillere fra FK Bodø/Glimt
Bosporusbroen

Bosporusbroen (, İstanbul Boğaziçi Köprüsü), også kaldet 15. juli-martyrsbroen (), Den første Bosporusbro (tyrkisk: 1. Boğaziçi Köprüsü) eller Første broen (tyrkisk: Birinci Köprü), er en af tre hængebroer, som krydser Bosporus-strædet (tyrkisk: Boğaziçi) i Istanbul, Tyrkiet, og på den måde forbinder Europa og Asien (sammen med Fatih Sultan Mehmet-broen og Yavuz Sultan Selim-broen). Broen forbinder Ortaköy på den europæiske side med Beylerbeyi på den asiatiske side. Broen er 1,510 m lang.

Broen er udført som hængebro med stålpyloner og et aerodynamisk dæk, der bæres af stålkabler. Afstanden mellem pylonerne er 1,074 m. Broen var verdens fjerde længste hægebro ved indvielsen i 1973 og den længste udenfor USA. Det var den første bro, der forbandt Balkan med Anatolien – og dermed Europa med Asien. Oprindeligt kunne også fodgængere bruge broen, men mange brugte broen til at begå selvmord og den er derfor forbeholdt bilister.

Bosporusbroen er en motorvejsbro med i alt otte baner, hvoraf to anvendes som nødspor. De anvendes fleksibelt, sålees at der i myldretiden f.eks. er seks baner i vestgående retning (mod Europa), mens kun to anvendes til østgående trafik. Bilist nr. 1 mia. passerede broen 29. december 1997. Der opkræves en broafgift på Asien-siden, men kun for trafik ind i Asien.

Under militærkupforsøget den 15. juli 2016 tog en gruppe soldater kontrollen med broen og lukkede broen delvist af. Den 25. juli 2016 offentliggjorde premierminister Binali Yıldırım beslutningen fra den tyrkiske regeringen om at broen vil blive formelt omdøbt 15 Temmuz Şehitler Köprüsü (15. juli-martyrsbroen), til minde om dem der gjorde modstand mod det mislykkede militærkup og blev dræbt.

Referencer

Eksterne henvisninger 

 Satellitbillede af broen fra Google

Hængebroer
Broer i Tyrkiet
Istanbul
Hickam Air Force Base

Hickam Air Force Base er en af det amerikanske luftvåbens flybaser, og ligger i Pearl Harbor ved Honolulu på øen Oahu i Hawaii i USA. Den deler landingsbane med den civile Honolulu International Airport.

Under det japanske angreb på Pearl Harbor i 1941 led Hickam Field, som det hed dengang, store skader og mange fly blev ødelagt. 189 døde og 303 blev sårede.

Flybasen er opkaldt efter oberstløjtnant Horace Meek Hickam.

USA's militæranlæg
Bygninger, konstruktioner og anlæg i Hawaii
United States Air Force
Serbiens Radikale Parti

Serbiens Radikale Parti (serbisk: Српска радикална странка eller Srpska radikalna stranka) er et højreorienteret nationalistisk politisk parti i Serbien og Republika Srpska. Partiet blev dannet i 1991, da Folkets Radikale Parti og tjetnik-separatistbevægelsen blev lagt sammen til én organisation. Partiets primære politiske mål er dannelsen af et Stor-Serbien, der omfatter hele Bosnien-Hercegovina og det halve af Kroatien. I december 2007 blev Partiet for Serbisk Enhed lagt sammen med Serbiens Radikale Parti.
Vojislav Šešelj valgtes til partiets leder ved grundlæggelsen, men han har siden november 2007 været under afhøring hos Det internationale tribunal til pådømmelse af krigsforbrydelser i det tidligere Jugoslavien i Haag, for bl.a. krigsforbrydelser, forbrydelser mod menneskeheden, som følge af hans rolle som milits leder, under den jugoslaviske borgerkrig fra 1991-1995. 
I Šešeljs fravær ledes partiet af Tomislav Nikolić. Han var præsidentkandidat i 2004, og vandt første runde af valget, men tabte i anden runde til Boris Tadić. 

Ved det seneste parlamentsvalg i maj 2008 fik partiet 29,1% af stemmerne og 77 mandater, hvilket var en tilbagegang på 4.

Eksterne henvisninger
 Srpska radikalna strankas hjemmeside 

Serbiens politik
V10-motor

En V10-motor er en motor, hvor de 10 cylindre er anbragt i V-form.

Den er sjældnere benyttet end V8- og V12-motorerne.

Stempelmotorkonfigurationer